༄༅། །བསྔོ་བ་དོན་གཉིས་ཕུན་ཚོགས་སོགས་བཞུགས་སོ། །
༈ རླབས་ཆེན་དགེ་ཚོགས་ཇི་སྙེད་བསགས་པ་རྣམས། །བདེ་ལེགས་མི་ཟད་བླ་མེད་བྱང་ཆུབ་
ཀྱི༑ ༑རྒྱ་མཚོ་གཏིང་མཐའ་མེད་ལ་འཇུག་པའི་ཐབས། །སེམས་བསྐྱེད་ལྟ་བས་ཟིན་པའི་བསྔོ་བ་
བརྗོད། །
ཕྱོགས་བཅུའི་ཞིང་རབ་འབྱམས་མཐའ་ཡས་མུ་མེད་པ་ན་བཞུགས་པའི་རྒྱལ་བ་སྲས་བཅས་ཉན་
རང་འཕགས་པ་ཡི་དམ་ཆོས་སྐྱོང་ཡེ་ཤེས་ཀྱི་སྤྱན་དང་ལྡན་པ་རྣམས་ཀྱིས་ཚེ་ལས་འདས་པ་བཀྲ་ཤིས་
མཚོ་ཞེས་པ་ལྟ་བུས་ཐོག་དྲངས་ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ལ་དགོངས་
སུ་གསོལ། སྦྱིན་པའི་བདག་པོ་ཞིང་དང་བསམ་པ་དངོས་པོ་རྣམ་པར་དག་པ་གསུམ་གྱིས་བསྐྲུན་པའི་
དགེ་བ་འདིས་མཚོན་པའི་རང་གཞན་སྐེ་འཕགས་ཐམས་ཅད་ཀྱིས་གཞི་གསུམ་དང་འབྲེལ་བའི་རྣམ་
དཀར་དུས་གསུམ་དུ་བསགས་པ་ཐམས་ཅད་ཀྱི་མཐུ་ལ་བརྟེན་ནས་ཕན་བདེ་ལེགས་ཚོགས་མ་ལུས་
པ་འབྱུང་བའི་གནས་དམ་པ། ཐུབ་དབང་ཉི་མའི་གཉེན་གྱི་ལུང་རྟོགས་ཀྱི་བསྟན་པ་རིན་པོ་ཆེ་དང་།
བསྟན་པ་དེའི་ཡང་སྙིང་འཇམ་མགོན་བླ་མ་བློ་བཟང་གྲགས་པ་དཔལ་བཟང་པོ་ཡབ་སྲས་རྣམས་ཀྱིས་
ལུང་རིགས་དྲི་མ་མེད་པས་དག་ཐེར་མཛད་པའི་མདོ་སྔགས་ཀྱི་བསྟན་པའི་སྲོལ་བཟང་པོ་ཕྱོགས་དུས་
གནས་སྐབས་ཐམས་ཅད་དུ་དར་ཞིང་རྒྱས་ལ་ཡུན་རིང་དུ་གནས་པར་གྱུར་ཅིག །ཆོས་ཀྱི་སྐུ་ལས་
གཡོ་བ་མེད་བཞིན་དུ་སྤྲུལ་པའི་བཀོད་པ་བསམ་གྱིས་མི་ཁྱབ་པས་འགྲོ་བའི་དོན་མཛད་པ་སྲིད་པ་ཇི་
སྲིད་ཀྱི་བར་རྒྱུན་མི་ཆད་ཀྱང་། ལེགས་པར་བཤད་པའི་འབྱུང་ཁུངས་སྐྱེས་བུ་དམ་པ་འཇིག་རྟེན་ན་
འབྱུང་བ་དཀོན་པར་བསྟན་པའི་ཕྱིར་དུ་རགས་པའི་སྤྲུལ་སྐུ་ཆོས་དབྱིངས་སུ་བསྡུས་པ་མཉམ་མེད་མི་
ཡི་སེང་གེ་ཤཱཀྱའི་རྒྱལ་པོ། །རྒྱལ་བའི་བསྟན་པ་ལ་རྒྱལ་བ་ཉིད་དང་མཚུངས་པ་དཔལ་མགོན་ཀླུ་སྒྲུབ།
ས་གསུམ་བརྙེས་པ་འཕགས་པ་ཐོགས་མེད་རྗེས་འབྲང་དང་བཅས་པ། བོད་ཡུལ་མུན་པའི་སྣང་བྱེད་
མཁན་ཆེན་བོ་དྷི་སཏྭ། བྱང་ཆུབ་སེམས་ཀྱི་མངའ་བདག་དཔལ་དཱི་པཾ་ཀ་ར། མཁས་བཙུན་གྲུབ་པའི་
- 302-

༄༅། །བསྔོ་བ་དོན་གཉིས་ཕུན་ཚོགས། །༼ཛེ༽
དབང་ཕྱུག་ཤར་ཙོང་ཁ་པ་ཆེན་པོ། སྣང་བ་མཐའ་ཡས་མི་ཡི་རྣམ་པར་རོལ་པ་པཎ་ཆེན་བློ་བཟང་
ཆོས་ཀྱི་རྒྱལ་མཚན་དང་བློ་བཟང་ཡེ་ཤེས་དཔལ་བཟང་པོ། །འཕགས་མཆོག་འཇིག་རྟེན་དབང་ཕྱུག་
ངུར་སྨྲིག་འཆང་བ་ཐམས་ཅད་མཁྱེན་པ་ངག་དབང་བློ་བཟང་རྒྱ་མཚོ། འཕགས་པ་ལྷ་རྒྱལ་བ་རྒྱ་མཚོ་
ལ་སོགས་པ་རྣམས་ཀྱི་ཇི་ལྟར་བཞེད་པའི་དགོངས་པ་ཡོངས་སུ་རྫོགས་པར་གྱུར་ཅིག །ད་ལྟ་ཡང་
འགྲོ་བ་ཀུན་གྱི་གདུང་སྐྱོབ། བསྟན་པ་རིན་པོ་ཆེའི་སྲོག་ཤིང་སྐྱེས་བུ་དམ་པ་གང་ན་སུ་བཞུགས་པ་
ཐམས་ཅད་དང་། ཁྱད་པར་དུ་ཡང་ཞྭ་སེར་བསྟན་པའི་གདུགས་དཀར་སྲིད་གསུམ་བླ་ན་འཁོར་བའི་
གྲིབ་བསིལ་གྱིས་སྐྱེ་རྒུ་མ་ལུས་པ་སྡུག་བསྔལ་དང་ཉོན་མོངས་པའི་ཚ་གདུང་ལས་སྐྱོབ་པར་མཛད་པ།
བློ་བཟང་བསྐལ་བཟང་རྒྱ་མཚོ་དཔལ་བཟང་པོ། བློ་བཟང་དཔལ་ལྡན་ཡེ་ཤེས་དཔལ་བཟང་པོ།
འཕགས་པ་ཡེ་ཤེས་བསྟན་པའི་མགོན་པོ་ལ་སོགས་པ་རྣམས་ཀྱི་སྐུ་གསུང་ཐུགས་དང་མཛད་བཟང་
འཕྲིན་ལས་ལ་བར་དུ་གཅོད་པ་ཐམས་ཅད་ཞི་ཞིང་བཤད་སྒྲུབ་ཀྱི་མཛད་པ་རླབས་ཆེ་ལ་གྲངས་མང་
བ་དབྱར་མཚོ་ལྟར་གོང་ནས་གོང་དུ་འཕེལ་ཞིང་རྒྱས་པར་གྱུར་ཅིག །དགེ་འདུན་གྱི་སྡེ་འདིས་མཚོན་
ཕྱོགས་བཅུ་ན་བཞུགས་པའི་དགེ་འདུན་རྣམས་ཐུགས་མཐུན་ཞིང་འདུལ་ཁྲིམས་རྣམ་པར་དག་པ་ལ་
གནས་ནས་ཐོས་བསམ་སྒོམ་གསུམ་འཆད་རྩོད་རྩོམ་གསུམ་ལ་སོགས་པ་ལེགས་ཚོགས་བསྟན་པའི་
བྱ་བ་ཐམས་ཅད་ཟླ་བ་ཡར་ངོ་བཞིན་དུ་གོང་ནས་གོང་དུ་འཕེལ་ཞིང་རྒྱས་པར་གྱུར་ཅིག །སྐྱབས་
གནས་བསླུ་བ་མེད་པ་དེ་རྣམས་ཀྱི་ཐུགས་རྗེ་དང་། ཇི་སྐད་སྨོས་པའི་རྣམ་དཀར་གྱི་མཐུ་ལ་བརྟེན་ནས།
འཇིག་རྟེན་འདི་ནས་ཕ་རོལ་ཏུ་སོང་བ་བཀྲ་ཤིས་མཚོ་དང་། བདག་ཅག་ཡོན་མཆོད་རྣམས་ཀྱི་ཕ་མ་
ཉེ་དུ། ཟས་ཁ་ལག་གི་འབྲེལ་པ་ཐོགས་པ་མཐོང་ཐོས་དྲན་རེག་གི་ཡུལ་དུ་གྱུར་པ་སོགས་མདོར་ན་ཕ་
མ་སེམས་ཅན་ཐམས་ཅད་སྒྲིབ་གཉིས་བྱང་ཚོགས་གཉིས་རྫོགས་ཏེ་མྱུར་དུ་མངོན་པར་རྫོགས་པར་
སངས་རྒྱས་པར་གྱུར་ཅིག །སངས་རྒྱས་ཀྱི་གོ་འཕང་མ་ཐོབ་པའི་བར་གྱི་སྐྱེ་བ་ཐམས་ཅད་དུ་ངན་འགྲོ་
གསུམ་དང་། ལོག་ལྟ་ཅན་ལ་སོགས་མི་ཁོམ་པའི་གནས་རྣམས་སུ་ནམ་ཡང་མི་སྐྱེ་ཞིང་ཐེག་མཆོག་
འཁོར་ལོ་བཞི་ལྡན་གྱི་མི་ལུས་རྣམ་པར་དག་པ་བར་མ་ཆད་དུ་བརྒྱུད་ནས། ཐེག་པ་ཆེན་པོའི་དགེ་
བའི་བཤེས་གཉེན་མཚན་ཉིད་ཚང་བས་དགྱེས་བཞིན་རྗེས་སུ་འཛིན་པར་གྱུར་ཅིག །དེའི་ཚེ་ཡང་
བཤེས་གཉེན་དམ་པ་མཉེས་པ་གསུམ་གྱིས་མཉེས་པར་བྱས་ནས་རྒྱུ་ཕ་རོལ་དུ་ཕྱིན་པའི་ལམ་ངེས་
འབྱུང་བྱང་སེམས་ཡང་དག་པའི་ལྟ་བ་སྤྱོད་པ་ཕར་ཕྱིན་དྲུག་བསྡུ་བ་བཞིས་རྒྱུད་སྦྱངས་ཏེ། འབྲས་བུ་
- 303 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ།
རྡོ་རྗེ་ཐེག་པའི་སྨིན་བྱེད་དབང་བཞི་ཚུལ་བཞིན་ཐོབ་ནས་དམ་ཚིག་དང་སྡོམ་པ་སྲོག་ལྟར་བསྲུང་ཞིང་།
སྣོད་བཅུད་དག་པ་རབ་འབྱམས་འབའ་ཞིག་ཏུ་སྣང་བའི་བསྐྱེད་རིམ་དང་། བརྟན་གཡོའི་ཆོས་ཀུན་
བདེ་སྟོང་ཟུང་འཇུག་གི་རོལ་པར་འཆར་བའི་རྫོགས་པའི་རིམ་པ་རྣམས་རྒྱུད་ཀྱི་དོན་ཇི་ལྟ་བ་བཞིན་
མངོན་དུ་གྱུར་ནས། ཡན་ལག་བདུན་ལྡན་རྡོ་རྗེ་འཆང་ཆེན་པོའི་སྐུར་མྱུར་དུ་མངོན་པར་རྫོགས་པར་
སངས་རྒྱས་པར་གྱུར་ཅིག །གཞན་ཡང་རྣམ་དཀར་གྱི་དགེ་རྩ་འདི་དག་གི་མཐུ་ལ་བརྟེན་ནས་དངོས་
ཀྱི་སྦྱིན་པའི་བདག་པོ། ས་སྐྱོང་མི་ཡི་དབང་པོ་བསོད་ནམས་སྟོབས་རྒྱས་ལ་སོགས་པ། བདག་ཅག་
ཡོན་མཆོད་འཁོར་དང་བཅས་པའི་མི་འདོད་པའི་ཉེར་འཚེ་མི་དང་མི་མ་ཡིན་གྱི་གནོད་པ་འབྱུང་བཞི་
འཁྲུགས་པའི་ནད་དང་དུག་གསུམ་གྱི་རྣམ་རྟོག་ཐམས་ཅད་ཉེ་བར་ཞི་བར་གྱུར་ཅིག །ལེགས་པའི
ཚོགས་ཚེ་དང་བསོད་ནམས་རིགས་བརྒྱུད་འཁོར་སྟོབས་འབྱོར་སྙན་གྲགས་དང་བསླབ་པ་གསུམ་ལ་
སོགས་པ་ལུང་རྟོགས་ཀྱི་ཡོན་ཏན་ཐམས་ཅད་གོང་ནས་གོང་དུ་འཕེལ་ཞིང་རྒྱས་པར་གྱུར་ཅིག །
བདག་སོགས་རྣམས་ལ་རྒྱལ་བའི་བཀའ་སྲུང་ནང་དུ་ཁ་བ་ལྟར་བསིལ་ཡང་ཕྱི་རོལ་རྔམས་ཤིང་
བརྗིད་ལ་དུས་མཐའི་མེ་ལྟར་འབར་བ་མྱུར་མཛད་ཡེ་ཤེས་ཀྱི་མགོན་པོ་ཕྱག་དྲུག་པ། སྟོབས་ཆེན་
ཆོས་ཀྱི་རྒྱལ་པོ། དཔལ་ལྡན་དམག་ཟོར་རྒྱལ་མོ་ལ་སོགས་པ་རྣམས་ཀྱིས་ལུས་དང་གྲིབ་མ་བཞིན་
འགྲོགས་ཏེ་སྐད་ཅིག་ཀྱང་གཡེལ་བ་མེད་པར་གྲོགས་མཛད་པར་གྱུར་ཅིག །དགོན་གནས་དང་ཡུལ་
ཕྱོགས་འདི་དག་ཏུ་གནས་པའི་ཀླུ་རྒྱལ་དགའ་བོ་དང་ཉེ་དགའ་བོ་ལ་སོགས་པ་ལྷ་ཀླུ་མཐུ་ཆེན་རྣམས་
ཀྱི་དཀར་ཕྱོགས་སྐྱོང་བའི་མཐུ་སྟོབས་ནུས་པ་ཐམས་ཅད་ཡར་ངོའི་ཟླ་བ་ལྟར་རྒྱས་པར་གྱུར་ཅིག།
ནག་ཕྱོགས་ལ་མངོན་པར་དགའ་བའི་མི་དང་མི་མ་ཡིན་རྣམས་ཀྱི་བསམ་ངན་སྦྱོར་རྩུབ་ནུས་མཐུ་
ཐམས་ཅད་ཞི་ཞིང་བསམ་པ་བྱང་ཆུབ་མཆོག་ཏུ་སེམས་བསྐྱེད་པའི་སྐལ་བ་དང་ལྡན་པར་གྱུར་ཅིག།
མདོར་ན་རྒྱ་བོད་ཧོར་སོག་གིས་མཚོན་པའི་ཡུལ་ཁམས་ཐམས་ཅད་དུ་ལོ་ཉེས་ནད་མུག་དམ་་་་་
འཁྲུགས་མི་འབྱུང་ཞིང་། ཆར་ཆུ་དུས་སུ་འབབ་པ་དང་ལོ་ལེགས་ཕྱུག་འཕེལ་ནོར་འབྲུ་ཚེ་འཕེལ་
སོགས་ཇི་ལྟར་འདོད་པའི་བཀྲ་ཤིས་དང་དགེ་ལེགས་རྒྱུན་མི་ཆད་དུ་འབྱུང་བར་གྱུར་ཅིག །འཇམ་
དཔལ་དཔའ་བོས་སོགས་ཇི་ལྟར་རིགས་པ་བརྗོད་པར་བྱའོ། །
ཞེས་པ་འདི་ནི་དཀའ་བཅུ་དཔལ་ལྡན་རྒྱ་མཚོ་སྐར་མདའ་བླ་མཪ་འགྲོ་སྐབས་འདི་ལྟ་བུ་ཞིག་དགོས་ཟེར་བ་ལྟར་ངག་
དབང་བྱམས་པས་བྲིས་པ་དགེ་ལེགས་འཕེལ།། །།
-304-

༄༅། །བསྔོ་བ་དོན་གཉིས་ཕུན་ཚོགས།